אלסנדרו ניבולה

אלסנדרו אנטין ניבולה (באנגלית: Alessandro Antine Nivola; נולד ב-28 ביוני 1972) הוא שחקן קולנוע, טלוויזיה ותיאטרון אמריקאי.

ניבולה ערך את הופעת הבכורה שלו בסרט "עימות חזיתי" (1997) ומאז שיחק בסרטים כמו "מנספילד פארק" (1999), "פארק היורה 3" (2001), "שחייה לילית" (אנ') (2002), "ג'ונבאג" (אנ') (2005), "קוקו לפני שאנל" (2009),"חלום אמריקאי" (2013), "סלמה" (2014), "שנה קשוחה מאוד" (2014), "יום נפלא" (אנ') (2017), "שאהבה נפשי" (2017), "אמנות ההגנה העצמית" (אנ') (2019), "הקדושים של ניוארק" (2021), "החונק מבוסטון" (אנ') (2023), "החדר הסמוך" (2024) ו"הברוטליסט" (2024). הוא גילם את ריינו / אלכסיי סיטסביץ' בסרט גיבורי העל של מארוול, "קרייבן הצייד" (2024). 

בטלוויזיה, הוא שיחק והפיק את הקומדיה של HBO, "דול ואם" (אנ') (2015), גילם את מארק מיידוף (אנ') בסרט הטלוויזיה של HBO, " אשף השקרים" (אנ') (2017) וגילם את ברט שניידר (אנ') במיני-סדרת המותחן "הסיגר הגדול" (אנ') (2024) של Apple TV+.

על הבמה, הוא ערך את הופעת הבכורה שלו בברודוויי במחזה A Month in the Country" (1995)" ומאז שיחק שם בעיבודים המחודשים של "כבודו של ווינסלו" (אנ') (2012), ובמחזה "איש הפיל" (אנ') (2014) שעבורו קיבל מועמדות לפרס טוני. 

ביוגרפיה
אלסנדרו אנטין ניבולה נולד בבוסטון, מסצ'וסטס, לאמנית וירג'יניה (לבית דייוויס), ולפייטרו סלבטורה ניבולה, פרופסור למדע המדינה ועמית בכיר במכון ברוקינגס. סבו מצד אביו של ניבולה היה הפסל יליד סרדיניה, קוסטנטינו ניבולה (אנ') וסבתו מצד אביו, רות' גוגנהיים, הייתה פליטה יהודייה מגרמניה.

אלסנדרו הוא הבכור מבין שני ילדים (אחיו, אדריאן ניבולה, צייר, צעיר ממנו בחמש שנים), הוא גדל גם בוושינגטון די. סי. ובברלינגטון שם למד בבית הספר מאטר כריסטי. בהמשך למד באקדמיית פיליפס אקסטר (אנ') בניו המפשייר וסיים תואר ראשון בספרות אנגלית מאוניברסיטת ייל ב-1994. 

קריירת משחק
ניבולה התגלה לראשונה בשנת 1997 בסרט הפעולה המצליח "עימות חזיתי" בתפקיד פולקס, אחיו של הפושע קאסטור טרוי (ניקולס קייג').
המשיך עם הופעות ראשיות לצידן של שתי זוכות האוסקר רייצ'ל וייס בדרמה הארוטית "אני רוצה אותך" משנת 1998 וריס וית'רספון בסרט הפשע "התוכנית" משנת 1999.

בשנת 2000 שיחק בסרטו של קנת בראנה "אל תשטו באהבה", המבוסס על המחזה של ויליאם שייקספיר "עמל אהבה לשווא".

בשנת 2001 שיחק בשובר בקופות "פארק היורה 3" בתור בילי ברנן, סטודנט נלהב מצוותו של ד"ר אלן גרנט (סם ניל).

בשנת 2002 שיחק בסרט הדרמה "שחייה לילית" בתפקיד איאן, החבר של ג'יין (פרנסס מקדורמנד), עליו היה מועמד לפרס אינדפנדנט ספיריט. 

בשנת 2004 שיחק במותחן הפשע "הנחטף" של הבמאי ההולנדי פיטר יאן ברוג, בתור בנם של רוברט רדפורד והלן מירן.

ב-2005 התפרסם בדרמת הכדורגל "גול!" בתפקיד כוכב קבוצת ניוקאסל יונייטד גאבין האריס ובדרמה "ג'ונבאג" בתפקיד ג'ורג' בעלה של מדליין ג'ונסטן.

ב-2007 חזר לגלם את כוכב הכדורגל גאבין האריס בסרט "גול! 2", הופיע לצידו של ג'ון קיוזאק בהפקתו "גרייס איננה" ושיחק במיני סדרה שהפיק רידלי סקוט "אנשי הצללים".

ב-2008 שיחק בעיבוד האמריקאי לסרט האימה היפני "העין" בתור ד"ר פול פאולקנר רופא העיניים של העיוורת הצעירה סידני וולס (ג'סיקה אלבה).

ב-2009 הופיע בדרמה הביוגרפית "קוקו לפני שאנל" בתור שחקן הפולו האנגלי בוי קאפל, המאהב של מעצבת האופנה המפורסמת קוקו שאנל (אודרי טוטו) שממנו היא שואבת את השראתה.

בשנת 2013 שיחק לצד ריס וית'רספון בסרט הפשע "קשר שטני" של הבמאי אטום אגויאן. 

בשנת 2014 שיחק בדרמה ההיסטורית "סלמה" של אווה דוברני בתפקיד המשפטן ג'ון דואר. באותה השנה החל ניבולה לככב במחזה "איש הפיל" בתפקיד של פרדריק טריוויס, תחילה המחזה הוצג בברודוויי, ושנה לאחר מכן במהלך סיבוב ההופעות שלו הוצג בתיאטרון היימרקט בווסט אנד של לונדון. עבור תפקידו היה מועמד לפרס טוני לשחקן הטוב ביותר במחזה.

חיים אישיים
בינואר 2003 התחתן ניבולה עם השחקנית האנגלייה אמילי מורטימר בטקס שנערך בבקינגהאמשייר, כאשר השניים הכירו על הסט של "אל תשטו באהבה" ב-2000. בנם הראשון, סמואל ג'ון נולד ב-26 בספטמבר 2003, ובתם השנייה, מיי רוז נולדה בשנת 2010. הם מתגוררים בשכונת בוריאום היל (אנ'), ברוקלין.

הוא ייסד את חברת ההפקות King Bee Productions עם אשתו אמילי מורטימר בשנת 2013. 

 פילמוגרפיה 
 קולנוע 
+שנהסרטתפקידהערות1997עימות חזיתיפולוקס טרוילהמציא את האהבה (אנ') פיטר ואנלנינגהם1998אני רוצה אותך (אנ') מרטיןReach the Rockרובין1999התוכנית (אנ')ניקמנספילד פארקהנרי קרופורד (אנ') 2000אל תשטו באהבה (אנ')המלך פרדיננדטיימקוד (אנ')ג'ואי זי2001פארק היורה 3בילי ברנן2002שחייה לילית (אנ') איאן מק'נייטמועמד פרס אינדפנדנט ספיריט לשחקן המשנה הטוב ביותר (2004)2003קרולינה (אנ') אלברט מוריס2004הנחטף (אנ') טים הייז2005ג'ונבאג (אנ') ג'ורג' ג'ונסטןהאחיות (אנ') אנדרו פריורTurning Greenבילגול!גאווין האריס2006פרס של טיפשים (אנ') אד2007גרייס איננה (אנ') ג'ון פיליפסגול! 2גאווין האריסThe Girl in the Parkכריס2008העין ד"ר פול פולקנרFive Dollars a Dayריצ'י פלין פרקרWho Do You Love? לאונרד צ'ס2009קוקו לפני שאנלארתור "בוי" קאפל (אנ') 2010יללה (אנ')לותר ניקולסג'אני ג'ונס (אנ') אית'ן בראנד2012ג'ינג'ר ורוזה (אנ') רולנד2013חלום אמריקאיאנתוני אמאדו2014קשר שטני (אנ')טרי הובססלמה ג'ון דואר (אנ') שנה קשוחה מאודפיטר פורנטה2015Day Out of Daysליאם2016דוגמניות ושדיםרוברט סמו2017One Percent More Humidג'רלדיום נפלא (אנ') המושל וויליאמסשאהבה נפשירבי דוויד קופרמןפרס הקולנוע הבריטי העצמאי לשחקן המשנה הטוב ביותר (אנ') (2018)2018Weightless ג'ואלTo Dustמפיק 2019אמנות ההגנה העצמית (אנ') סנסייאתר הצלילה בים האדוםסמי נבון2021הקדושים של ניוארקדיקי מולטיסנטי2022סיבוב בפירנצה (אנ') ניק מרטוציאמסטרדם הבלש הילץ2023החונק מבוסטון (אנ') הבלש קונליWildcat ג'ון שלבי2024הברוטליסטאטילההחדר הסמוךשוטרקרייבן הציידריינו / אלכסיי סיטסביץ'2025Fantasy Lifeדייווידאחוזת דאונטון: הגמר הגדולגאס סאמברוקTBAFeverדייב בארבור (אנ') Diamond Shitterדייוויד

 טלוויזיה 
+שנהסדרהתפקידהערות1996Remember WENNפול רייספרק: "Valentino Speaks!"The Ringנואלסרט טלוויזיה של NBCאמהמר דיקסוןסרט טלוויזיה של ITV1999The Almost Perfect Bank Robberyדאגסרט טלוויזיה של CBS2007אנשי הצללים (אנ') ליאו קריצקי3 פרקים2015דול ואם (אנ') ג'ון4 פרקים
גם מפיק2017 אשף השקרים (אנ') מארק מיידוף (אנ') סרט טלוויזיה של HBO2019Chimerica לי ברגר4 פרקים2020Black Narcissus מר דין3 פרקים2022ניומן וודוורד: כוכבי הקולנוע האחרונים (אנ') ריצ'רד ברוקס / רוברט רדפורדדיבוב; 4 פרקים2024הסיגר הגדול (אנ') ברט שניידר (אנ') 6 פרקים2026American Love Storyקלווין קלייןסדרה עתידית של FX Networks

 תיאטרון 
+שנהמחזהתפקידהערות1993"Master Harold"...and the Boysהאליתיאטרון אינטימן (אנ'), סיאטל1995A Month in the Countryבלייבברודוויי1999כטוב בעיניכםאורלנדו (אנ') פסטיבל התיאטרון של וויליאמסטאון (אנ') 2010שקר בנפשנו (אנ') ג'ייקאוף ברודוויי2012איש הפיל (אנ') פרדריק טרבספסטיבל התיאטרון של וויליאמסטאון (אנ') 2013כבודו של ווינסלו (אנ') סר רוברט מורטוןברודוויי2014איש הפיל (אנ') פרדריק טרבסברודוויי (7 בדצמבר 2014 - 15 בפברואר 2015)
מועמד פרס טוני לשחקן הטוב ביותר במחזה (אנ') (2015)2015תיאטרון היימרקט בוסט אנד (19 במאי - 8 באוגוסט)

קישורים חיצוניים

הערות שוליים

קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:בוגרי אוניברסיטת ייל
קטגוריה:אמריקאים ממוצא איטלקי
קטגוריה:אמריקאים ממוצא גרמני-יהודי
קטגוריה:אמריקאים שנולדו ב-1972